Kuigi 1971. aastani saare pealinna tiitlit kandnud Hania sai II maailmasõja käigus pommirünnakute all rängalt kannatada, peetakse linna siiani Kreeta kauneimaks.  Hania meelitab külalisi eelkõige kauni arhitektuuri, šikkide restoranide, õdusate  väikeste hotellide ja poekestega.Hania meelitab külalisi eelkõige kauni arhitektuuri, šikkide restoranide, õdusate väikeste hotellide ja poekestega. Hanias olles saab teha ka mõnusa 1,5-kilomeetrise jalutuskäigu mööda merre ehitatud müüri ajaloolise tuletorni juurde. Väike matk tuletornini on eriti muljetavaldav just suurte lainete ja tormi ajal. Kindluselinn Rethymnon asub Haniast ligi 60 km kaugusel.  Linna peamiseks vaatamisväärsuseks on Pleokastrose künkal asuv 16. sajandil ehitatud massiivne  Veneetsia kindlus, mida on igaühel võimalik uudistama minna ning kust avaneb suurepärane vaade kogu linnale. Võluv vanalinn, kitsad tänavad, kindluse massiivsed müürid, graatsilised puidust rõdudega majad ning linna südames asuv rand annavad Rethymnonile omapärase hõngu.